Skryf-Safari: Skryf die storie klaar – toortsie.com
Skryf-Safari: Skryf die storie klaar
April 27, 2018 April 27, 2018 ~ Toortsie
Lekkervurig se storie:
Toortsie skryf verder:
“Wat de dinges gaan hier aan? Moos, wat gaan hier aan? Saar?”, vra Braam besorg.
“Braam, ek het haar hier kom kry, jy sal moet help. “
“Saar, wat is dit dan? Waarheen is jy dan op pad met jou kerkklere en hoë hakke op hierdie warm dag in die ou klipperige stofpad? En kyk hoe lyk jou knieë en arms. En glasstukke wat die wëreld vol lê. Ai, my liefie, wat is dit dan? Wat het dan vandag skeefgeloop?”
Saar bly net daar op ‘n hopie sit, met ‘n traan- en stofbevlekte gesig en bloedstrepe op die knieë en arms. “Braam, ek kon net nie meer nie. Alles het vir my te veel geraak. Hierdie droogte, die spanning, dinge raak net erger en daar is geen uitkoms nie. Nou is die huis se water ook nog op. Ek kan nie meer nie. Ek is regtig moedeloos. “
“Ai, my skat, ek weet dit is vir jou swaar. Dis vir ons almal swaar, maar ek glo die uitkoms is nie meer ver nie. Dis juis wat tannie Malie ook vandag vir my wou sê. Ag, ek weet sy praat baie en soms deurmekaar, maar mens kan regtig soms luister as sy met ‘n mens praat. Vandag het sy ‘n dringendheid in haar stem gehad toe sy met my gepraat het, ek voel ek moet haar goo. Sy sê sy het van ons gedroom en sy moes dit net vir my sê: ‘Ons moet vasbyt, die winde van verandering gaan binnekort begin waai. Die uitkoms is hier. Ons moet net nog ‘n rukkie uithou.’ Sal jy asseblief by my bly, ek sal nie dit regkry sonder jou aan my sy nie. Ek het jou regtig lief en wil die toekoms saam met jou loop. “
“Ja, Braam, ek sal bly. Ek is jammer as ek jou ontstel het. Moos het my reeds kalmeer en ek besef dat almal swaar kry en waarheen sal ek tog gaan? Sal dit regtig iewers anders beter wees en dit sonder jou?”
Tant Malie was reg. Kort daarna het die winde van verandering begin waai. Die reën het gekom, die boerdery het sy kop opgetel en nie te lank daarná nie, moes Saar die babakamer regmaak waarna sy so gesmag het.
Kom tyd, kom raad, kom liefde, kom verstaan.
Dit was net betyds.
‹ PreviousKameel : Betyds
Next ›Hoe kan ek ‘n Toortsieboek in die hande kry?
25 thoughts on “Skryf-Safari: Skryf die storie klaar”
April 28, 2018 om 1:21 vm
Kom tyd kom raad! Baie belangrik. Mens probeer altyd en meestal op die verkeerde tyd. Sodra die tyd en die Here se wil reg is kom alles reg. Ons bly maar haastig om vooruit te wil gaan. Eks bly die weer het verbeter, en die badkamer kan verbeter word.
April 28, 2018 om 6:31 vm
Kom tyd kom raad. Tog is ek ‘n probeerder.
April 28, 2018 om 10:26 vm
Jip, selfde hier. Sal altyd kyk of daar iets gedoen kan word.
April 28, 2018 om 7:57 vm
Daardie liewe gewaggery wat vir die mens so swaar is. Wonder hoeveel mense gee op net voor die uitkoms daar is.
April 28, 2018 om 7:59 vm
As ons net kon sien, né. 😊
April 28, 2018 om 8:05 vm
Dis waar geloof inkom. Glo al sien jy niks 😊
April 28, 2018 om 8:08 vm
Soms kom daar uitkoms, maar ons sienndit dalk nie raak nie omdat ons so fokus op die uitkoms wat ons op hoop. Voorbeekd in hierdie storie: ‘n Vrag voer uit die Hoëveld; ‘n donkiekar op die regte oomblik; ‘n sagte hart wat jou pyn raaksien en jou ophelp; ‘n bemoedigende woord van tannie Malie; ‘n ou plaaswerker wat swaarkry verstaan; ‘n man wat jou liefhet en verstaan.
April 28, 2018 om 9:43 vm
Jy het ñ pragtige romantiese hart, Toortsie. Defnitief sal jy nie ñ storie laat negatief eindig nie, en dit is wat ons nodig het. Mense wat die positief bly uitspreek.
April 28, 2018 om 9:53 vm
Onthou, droogte en swaarkry en klipperige paaie en die lewe op die plaas ken ek deur en deur. Ek weet ook dat dit mense laat moet verloor, maar ek ken ook die vasbyt en boere wat mekaar deurtrek en ophelp. Hierdie storie van Lekkervurig voel uiters bekend. 😁❤️
April 28, 2018 om 10:00 vm
Ons het al baie vragte voer vir mense gestuur en net so kon ons in swaarkrytye gaan strooi baal by ander boere en kon ons vragte nartjies gratis gaan haal by mense om ons koeie te voer. Dis realiteit. Dis die wonderlike realiteit wat my laat bly glo in ons land se mense en wat vir my wonderlik is, is dat stedelinge en dorpenaars ook deesdae begin help om voer vir swaarkryboere te befonds. Dit maak die hart warm. ❤️
April 28, 2018 om 2:50 nm
Ek is net so positief oor ons land en sy mense, Toortsie. Oor ons hele reënboognasie.
April 28, 2018 om 3:11 nm
April 28, 2018 om 4:10 nm
Ek weet. Jy is en akryf altyd so positief en mooi.
April 28, 2018 om 10:54 vm
Soos jy geskryf het, my min is genoeg. ❤️
April 29, 2018 om 7:31 vm
Dis ‘n mooi einde Toortsie en dit laat sommer ‘n mens se hart ligter voel.
April 29, 2018 om 7:53 vm
Mei 2, 2018 om 8:38 nm
Mooi. Ek is lief vir ‘n vrolike uitkoms!
Mei 2, 2018 om 8:42 nm
Dankie. Hier is ander met meer verrassende eindes. Myne us die tipiese Afrikaanse storie. 😁
Mei 3, 2018 om 12:32 nm
Nou gaan jy jou boek regtig moet begin skryf, Kameel. Geluk met jou tweede plek, ek hoop dit spoor jou aan.xxx
Mei 3, 2018 om 1:20 nm
Dankie Una….. wat die boekskryf betref sal die tyd leer. Eintlik het ek ‘n veetjie nodig om haar towerstaffie te swaai 😊
Mei 3, 2018 om 12:33 nm
Ag Toortsie, hierdie het nou by jou geland. Sorry.xx
Mei 3, 2018 om 12:39 nm
Ek sien nou hier Kameel het 2e gekom. Geluk! 😁
Mei 3, 2018 om 12:40 nm
Waar het jy die uitslag gesien?
Mei 4, 2018 om 1:21 vm
Mooi einde, van opstaan en weer begin loop, saam loop in geloof.
Mei 4, 2018 om 7:42 vm